### | | | | --- | --- | | | | | --- | | **Byråd** 25. september 2018 Sagsnr. 710-2016-47346 Dok.nr. 710-2018-245061 Sagsbehandler DPASGE | | 140.                Organisering og etablering af fritidstilbud for 4.-6. klasse i Hadsten - Åbent

###

|  |  |
| --- | --- |
| Tidl. politisk behandling | BY, 26.06.18, pkt. 115 |
| Forventet sagsgang | BS-U, ØK, BY |
| Lovgrundlag |  |

###

**SAGENS INDHOLD**

I forlængelse af Byrådets principbeslutning 26. juni 2018
om, at fritidstilbuddet for 4.-6. klasse placeres på de enkelte skoler i
Hadsten, og ungdomsklubtilbuddet placeres centralt i [adresse], skal Byrådet i
denne sag tage stilling til et forslag om, at fritidstilbuddet for 4.-6. klasse
organiseres som SFO-klubber under hhv. Bavnehøjskolens, Hadsten Skoles og
Østervangskolens ledelse.

På Østervangskolen er der i dag en SFO-klub for 4.-6.
klasse under Østervangskolens ledelse. I forhold til etablering af
fritidstilbud for 4.-6. klasse på [adresse] og [adresse], skal Byrådet
i denne sag også tage stilling til frigivelse af midler til etablering af
fritidstilbuddene i eksisterende lokaler på [adresse] og [adresse].
Forvaltningen forventer, at tilbuddet kan stå klar på [adresse] og
[adresse] til skoleåret 2019/2020.

Det er målet, at skolernes lokaler indrettes, så børnene
oplever et miljøskifte fra skole til fritidstilbud. Aktiviteter og indretning
skal imødekomme børnenes behov for fritidsaktiviteter frem for skolens faglige
undervisning, og lokalerne skal primært bruges til fritidsklub frem for
undervisning. For at sikre en god udnyttelse af lokalerne, står lokalerne også
til rådighed for skolen i skoletiden.

Den nye organisering vil træde i kraft på [adresse] og
[adresse] ved opstarten af skoleåret 2019/20.

Når fritidstilbuddene etableres på skolerne med virkning fra
skoleåret 2019/2020, kan fritidstilbuddet i [adresse] på
[adresse] nedlægges. Ungdomsklubtilbuddet fortsætter på [adresse]
indtil tilbuddet er etableret centralt i [adresse].

Etableringen af ungdomsklubtilbuddet indgår som et
anlægsforslag i processen for Budget 2019-2022 (A-235).

**VURDERING**

Børn og Skole vurderer, at en organisering af tilbuddet for
4.-6. klasse i Hadsten som SFO-klubber under skolernes ledelse vil sikre, at
børnene oplever sammenhæng mellem SFO og SFO-klubben, da der vil være kendt
personale og aktiviteter på tværs for de ældste børn i SFO og de yngste børn i
SFO-klubben. Der vil også være sammenhæng til skoledagen, da personalet vil
kunne have timer både i skoletiden og i SFO-klubben. Det bidrager til at sikre
stabilitet for de børn, som har særligt brug for det. For at give børnene et
godt fritidstilbud tilbyder skolerne allerede aktiviteter, der er tilpasset de
forskellige alderstrin i SFO’en. Skolerne vil have stor opmærksomhed på også at
gøre det i SFO-klubtilbuddene.

For at skabe sammenhæng til ungdomsklubtilbuddet for de
ældste børn i SFO-tilbuddet, etablerer skolerne samarbejde med Ungdomsskolen.
Det skal medvirke til, at SFO-klubben er attraktiv for børnene i 5. og 6.
klasse, og at de børn, der særligt vil profitere af et pædagogisk
fritidstilbud, også fortsætter i ungdomsklubben, når de begynder i udskolingen.
I forhold til det forebyggende SSP-arbejde er det en stor fordel, at
ungdomsklubbens medarbejdere har kendskab til børnene og deres familier
allerede på mellemtrinnet.

SFO-klubben på [adresse] startede op i skoleåret
2016/2017. I skoleåret 2017/2018 har der været 35 tilmeldte fra 4. årgang
igennem hele skoleåret. Det svarer til 66 % af årgangen. Ved opstarten af
skoleåret 2018/2019 er alle 35 fortsat indmeldt, og 22 elever på den nye 4.
årgang er begyndt i tilbuddet. Det svarer til 47 % af årgangen. En enkelt elev
fra 6. årgang har også tilmeldt sig SFO-klubben.

**ØKONOMI**

Der er i budget 2016-19 afsat 4,7 mio. kr. i 2016 til
opførelse af en bygning til fritids- og ungdomsklub i Hadsten, hvoraf der er
anvendt 300.000 kr. til etablering af det midlertidige tilbud på [adresse].

Det vurderes muligt at etablere fritidstilbud på skolerne i
eksisterende lokaler med mindre bygningsmæssige tilpasninger. Udgifterne til
dette estimeres til at være ca. 600.000 kr. Anlægsbevillingen kan finansieres
af det overførte rådighedsbeløb på 4,4 mio. kr. i 2018. Dermed kan de
resterende 3,8 mio. kr. anvendes til etablering af ungdomsklubtilbuddet.

De bygningsmæssige tilpasninger er beskrevet i det vedlagte
bilag.

Der vil ikke være afledte driftsudgifter til bygningsdrift
forbundet hermed.

Der er som følge af Byrådets beslutning 26. juni 2018
indarbejdet en årlig driftsudgift på 190.000 kr. i det tekniske budget for 2019
til grundtildeling til det ekstra klubtilbud, som strukturen medfører.

**INDDRAGELSE**

Den fremtidige placering af
fritids- og ungdomsklubtilbuddet i Hadsten har været i offentlig høring i
efteråret 2017. Høringsmaterialet har været offentliggjort på [adresse]
hjemmeside og blev sendt til udvalgte aktører, som fx skoler, ungdomsskole og
kulturinstitutioner.

12. april 2018 arrangerede Børn
og Skole en workshop, hvor alle interesserede havde mulighed for at komme med
idéer og forslag til fremtidens fritids- og ungdomsklubtilbud i Hadsten.
Arrangementet var offentligt, men følgende modtog en særskilt invitation:

· Børne- og Skoleudvalget

· Børn, unge og forældre i
Hadstenområdet

· Skolernes elevråd og ungdomsskolens
bestyrelse

· Foreninger og kulturinstitutioner

· Ledere ved fritidscenteret i Hadsten
og ved Klub Mega, Rikke Jacobsen.

**INDSTILLING**

Den konstituerede direktør for Børn og Skole indstiller til
Byrådet:

1. At fritidstilbuddet for 4.-6. kl. i Hadsten organiseres som
SFO-klubtilbud under hhv. Bavnehøjskolens og [adresse] ledelser med
virkning fra skoleåret 2019/2020.

2. At SFO-klubtilbuddet på [adresse] fortsat organiseres under
Østervangskolens ledelse.

3. At der gives en anlægsbevilling på
600.000 kr. til etablering af fritidstilbud på [adresse], [adresse] og
Østervangskolen, finansieret af det afsatte rådighedsbeløb i 2018.

**BESLUTNING**

***Børne- og Skoleudvalget, 6. september 2018:***

Fraværende:Rikke Rasmussen

Ad. 1: David Bruun stillede følgende ændringsforslag:

At fritidsklubtilbuddet på [adresse] og [adresse]
organiseres under Ungdomsskolen.

For forslaget stemte David Bruun. Imod forslaget stemte
Janne Møller, Iver Lauridsen og Erna Kjær. Forslaget er dermed faldet.

Janne Møller, Iver Lauridsen og Erna Kjær indstiller
punktet godkendt, idet det bemærkes, at forvaltningen primo 2019 fremlægger en
sag i Børne- og Skoleudvalget med en beskrivelse af et forpligtende samarbejde
mellem SFO-klubberne og det fælles ungdomsklubtilbud i Hadsten.

David Bruun kunne ikke tiltræde indstillingen, idet han
henviser til det fremsatte ændringsforslag.

Ad. 2:  David Bruun stillede følgende ændringsforslag:

At fritidstilbuddet på Østervangskolen organiseres under
Ungdomsskolen.

For forslaget stemte David Bruun. Imod forslaget stemte
Janne Møller, Iver Lauridsen og Erna Kjær. Forslaget er dermed faldet.

Janne Møller, Iver Lauridsen og Erna Kjær indstiller
punktet godkendt, idet det bemærkes, at forvaltningen primo 2019 fremlægger en
sag i Børne- og Skoleudvalget med en beskrivelse af et forpligtende samarbejde
mellem SFO-klubberne og det fælles ungdomsklubtilbud i Hadsten.

David Bruun kunne ikke tiltræde indstillingen, idet han
henviser til det fremsatte ændringsforslag.

Ad. 3: David Bruun stillede følgende ændringsforslag:

At der fremlægges en ny sag med et anlægsforslag til en
tilbygning ved [adresse], idet det skitserede projekt ikke vurderes at
kunne rumme et 4.-6. klasses fritidstilbud.

For forslaget stemte David Bruun. Imod forslaget stemte
Janne Møller, Iver Lauridsen og Erna Kjær. Forslaget er dermed faldet.

Janne Møller, Iver Lauridsen og Erna Kjær indstiller
punktet godkendt.

David Bruun kunne ikke tiltræde indstillingen, idet han
henviser til det fremsatte ændringsforslag.

***Økonomiudvalget, 18. september 2018:***

Fraværende:Erna Kjær, Steen Ravn

Indstillingen fra Børne- og Skoleudvalget indstilles
godkendt.

**Bilag**

|  |  |
| --- | --- |
| Tilpasninger af lokaler til SFO-klub på [adresse], [adresse] og Østervangskolen | 710-2018-49742 |